CELEX: 32022D0679
Language: lv
Date: 2022-01-19 00:00:00
Title: Komisijas Īstenošanas lēmums (ES) 2022/679 (2022. gada 19. janvāris), ar ko attiecībā uz dzeramo ūdeni izveido Eiropas Parlamenta un Padomes Direktīvā (ES) 2020/2184 paredzēto kontrolsarakstu, kurā ietilpst vielas vai savienojumi, kas rada bažas (izziņots ar dokumenta numuru C(2022) 142) (Dokuments attiecas uz EEZ)

27.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 124/41
               
            
         KOMISIJAS ĪSTENOŠANAS LĒMUMS (ES) 2022/679
         (2022. gada 19. janvāris),
         ar ko attiecībā uz dzeramo ūdeni izveido Eiropas Parlamenta un Padomes Direktīvā (ES) 2020/2184 paredzēto kontrolsarakstu, kurā ietilpst vielas vai savienojumi, kas rada bažas
         
            
               (izziņots ar dokumenta numuru C(2022) 142)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2020/2184 (2020. gada 16. decembris) par dzeramā ūdens kvalitāti (1), un jo īpaši tās 13. panta 8. punkta pirmo daļu,
         tā kā:
         
                     (1)
                  
                  
                     Direktīva (ES) 2020/2184 paredz, ka attiecībā uz vielām vai savienojumiem, kas par dzeramo ūdeni sabiedrībā vai zinātniskajā kopienā rada ar veselību saistītas bažas, ir jāizveido kontrolsaraksts (“kontrolsaraksts”). Kontrolsaraksts ir paredzēts tam, lai par katru vielu un savienojumu norādītu orientējošu vērtību un, ja nepieciešams, iespējamu analīzes metodi, kas nerada pārmērīgas izmaksas.
                  
               
                     (2)
                  
                  
                     Saskaņā ar Direktīvas (ES) 2020/2184 13. panta 8. punktu un sakarā ar 17-beta-estradiola un nonilfenola endokrīni disruptīvajām īpašībām un ar risku, ko tās rada cilvēka veselībai, šīs vielas ir jāiekļauj pirmajā kontrolsarakstā. Balstoties uz jaunākajiem Pasaules Veselības organizācijas ieteikumiem par dzeramā ūdens parametriem (2), ar šo Īstenošanas lēmumu būtu jāiedibina šādas orientējošas vērtības: attiecībā uz nonilfenolu 300 ng/l un attiecībā uz 17-beta-estradiolu – 1 ng/l.
                  
               
                     (3)
                  
                  
                     Lai ar pieņemamu precīzumspēju un bez pārmērīgām izmaksām būtu iespējams izmērīt orientējošās vērtības, attiecībā uz 17-beta-estradiolu un nonilfenolu ir specificētas Komisijas Direktīvā 2009/90/EK (3) definētās kvantitatīvās noteikšanas robežas.
                  
               
                     (4)
                  
                  
                     Šajā lēmumā paredzētie pasākumi saskan ar Direktīvas (ES) 2020/2184 22. panta 1. punktā minēto atzinumu,
                  
               IR PIEŅĒMUSI ŠO LĒMUMU.
         
            1. pants
            Attiecībā uz dzeramo ūdeni izveidotais Direktīvas (ES) 2020/2184 13. panta 8. punktā minētais kontrolsaraksts, kurā ietilpst vielas vai savienojumi, kas rada bažas, ir pievienots šā lēmuma pielikumā.
         
         
            2. pants
            Šis lēmums ir adresēts dalībvalstīm.
         
         
            Briselē, 2022. gada 19. janvārī
            
               
                  Komisijas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 435, 23.12.2020., 1. lpp.
         
         
            (2)  Pasaules Veselības organizācijas ieteikumi (2017. gada 11. septembris) Drinking Water Parameter Cooperation Project Support to the revision of Annex I Council Directive 98/83/EC on the quality of water intended for human consumption (Drinking Water Directive). https://ec.europa.eu/environment/water/water-drink/pdf/WHO_parameter_report.pdf
         
            (3)  Komisijas Direktīva 2009/90/EK (2009. gada 31. jūlijs), ar ko atbilstoši Eiropas Parlamenta un Padomes Direktīvai 2000/60/EK nosaka tehniskās specifikācijas ūdens stāvokļa ķīmiskajām analīzēm un monitoringam (OV L 201, 1.8.2009., 36. lpp.).
      
      
         
            PIELIKUMS
            VIELAS UN SAVIENOJUMI, KAS ATTIECĪBĀ UZ DZERAMO ŪDENI RADA BAŽAS: KONTROLSARAKSTS
            
                        
                           Vielas / vielu grupas vai savienojuma / savienojumu grupas nosaukums
                        
                     
                     
                        
                           
                              CAS numurs
                        
                     
                     
                        
                           ES numurs
                        
                     
                     
                        
                           Orientējošā vērtība (ng/L)
                        
                     
                     
                        
                           Kvantitatīvās noteikšanas robeža
                            (1)
                           (ng/L)
                        
                     
                     
                        
                           Iespējamā analīzes metode
                        
                     
                  
                        17-beta-estradiols
                     
                     
                        50-28-2
                     
                     
                        200-023-8
                     
                     
                        1 
                     
                     
                        ≤ 1 
                     
                     
                        —
                     
                  
                        nonilfenols (2)
                        
                     
                     
                        84852-15-3
                     
                     
                        284-325-5
                     
                     
                        300 
                     
                     
                        ≤ 300 
                     
                     
                        EN ISO 18857-2
                     
                  
               (1)  Direktīvas 2009/90/EK 2. panta 2. punktā definētā kvantitatīvās noteikšanas robeža.
            
               (2)  Iepriekš šīs vielas tika apzīmētas ar CAS numuriem 25154-52-3 un 104-40-5.